**Paziņojums par izsoles izsludināšanu**

**zemes starpgabala Viskaļu ielā 35, Jelgavā izsole**

Jelgavas valstspilsētas pašvaldības Izsoles komisija 2025. gada 27. janvārī plkst. 16.00Jelgavā, Lielajā ielā 11, 207. telpā, rīko zemes starpgabala Viskaļu ielā 35, Jelgavā (kadastra Nr. 09000290643, kadastra apzīmējums 09000290850, platība 6627 m2) mutisku izsoli ar augšupejošu soli un pretendentu atlasi starp starpgabalam piegulošo zemes vienību īpašniekiem.

Izsoles sākumcena 6000,00 *euro*, izsoles solis 1000,00 *euro*, nodrošinājums 600,00 *euro*, reģistrācijas maksa 50,00*euro* (piecdesmit *euro*, 00 centi), nomaksas termiņš – 5 gadi.

Izsoles pretendentu reģistrācija tiek uzsākta pēc paziņojuma publicēšanas oficiālajā izdevumā “Latvijas Vēstnesis”, saskaņā ar izsoles noteikumos noteikto.

Izsoles noteikumos norādītos dokumentus izsoles pretendents vai viņa pilnvarotā persona līdz 2025. gada 21. janvārim plkst.16.00 var iesūtīt pa pastu, iesniegt personīgi Klientu apkalpošanas centrā (Lielā iela 11, Jelgava, tālr.63005559) vai elektroniski (elektroniskais dokuments jāsagatavo atbilstoši normatīvajiem aktiem par elektronisko dokumentu izstrādāšanu un noformēšanu), nosūtot tos uz e-pasta adresi pasts@jelgava.lv.